Բացի այդ` դատախազների կողմից ներկայացվող միջնորդությունների և դրանց քննարկման արդյունքների ուսումնասիրությունը վկայում է, որ խոսքը վերաբերում է ոչ թե դատախազի կողմից մատնանշված՝ քննիչի կողմից թույլ տրված այս կամ այն խախտման փաստի բացակայությանը, ինչը բացառվում է, այլ խախտման և համարժեք կարգապահական տույժի որևէ տեսակի կիրառման համաչափության ընտրությանը: Ավելին` բազմաթիվ են նաև այն դեպքերը, երբ ծառայողական ուսումնասիրությունների արդյունքում փաստվել են միջնորդություններում արձանագրված խախտումները, որոնք դարձել են քննարկման առարկա, և համապատասխան քննչական ստորաբաժանման ղեկավարության ուշադրությունն է հրավիրվել դրանց վրա՝ հետագայում նման խախտումները բացառելու նպատակով: Նման դեպքերում խախտում թույլ տված քննիչների նկատմամբ ցուցաբերվող մոտեցումներում շատ հաճախ էական նշանակություն է տրվում կոնկրետ քննչական ստորաբաժանման կամ կոնկրետ քննիչի աշխատանքային ծանրաբեռնվածությանը, մինչ այդ վերջինիս դրսևորած վարքագծին, բնութագրին, ինչին ըմբռնումով ենք մոտենում` նկատի ունենալով, որ Քննչական կոմիտեն, իբրև նորաստեղծ պետական մարմին, դեռևս առկա բազում, այդ թվում` որակյալ, փորձառու կադրերով համալրվելու խնդիրներ պետք է լուծի: